Ameerika Ühendriikide Asutajad Isad

Ameerika Ühendriikide Asutajad Isad (inglise keeles Founding Fathers of the United States; või lihtsalt Asutajad Isad (Founding Fathers) või Asutajad (Founders)) oli grupp Ameerika revolutsiooni juhte, kes ühendasid Kolmteist kolooniat, juhtisid Ameerika iseseisvussõda Suurbritanniast ning ehitasid vastiseseisvunud Ameerika Ühendriikidele 18. sajandi lõpus klassikalisel liberalismil ja vabariiklusel põhineva valitsussüsteemi. Mõiste "Asutajad Isad" võttis aastal 1916 kasutusele senaator Warren Harding. Aastal 1973 nimetas ajaloolane Richard B. Morris Asutajateks Isadeks seitset uue riigi moodustamisel suurimat rolli mänginud meest: John Adams, Benjamin Franklin, Alexander Hamilton, John Jay, Thomas Jefferson, James Madison ja George Washington. Adams, Jefferson ja Franklin kuulusid Viie Komiteesse, mis pani kokku Ameerika Ühendriikide iseseisvusdeklaratsiooni teksti. Hamilton, Madison ja Jay olid The Federalist Papersi autorid ning toetasid põhiseaduse ratifitseerimist. Ameerika Ühendriikide põhiseaduse kirjutamisel võeti palju eeskuju vastavalt Jay ja Adamsi kirjutatud New Yorgi (1777) ja Massachusettsi põhiseadustest (1780). Jay, Adams ja Franklin pidasid Ameerika iseseisvussõja lõpetanud Pariisi rahulepingu läbirääkimisi. Washington oli Kontinentaalarmee ülemjuhataja ning hilisem Ameerika Ühendriikide põhiseadusliku konvendi president. Kõigil seitsmel oli ka noores vabariigis tähtis roll: Washington, Adams, Jefferson ja Madison olid presidendid, Adams ja Jefferson olid asepresidendid, Jay oli riigi esimene Ülemkohtu esimees, Hamilton esimene rahandusminister ning Franklin kõrgeim diplomaat ning hiljem valitsuse juht Pennsylvanias. Terminit "Asutajad Isad" on vahel kasutatud laiemalt kõikide 1776. aastal iseseisvusdeklaratsioonile allakirjutanute kohta, kuigi neli seitsmest võtmeisikust, Washington, Jay, Hamilton ja Madison, sellele alla ei kirjutanud. Allakirjutajaid ei tohi segamini ajada "raamijatega", kes Ameerika Ühendriikide rahvusarhiivi järgi on need 55 isikut, kes valiti 1787. aasta põhiseaduse konventsioonile saadikuteks. Raamijatest vaid 39 kirjutasid põhiseadusele alla. Asutajaid Isasid jaotatakse mõnel pool veel kaheks: ühed on need, kes kirjutasid alla Kontinentaalassotsatsioonile (kaubanduskeeld ning esimesi Briti võimule ja talumatutele seadustele vastuhakke aastat 1774) ning teised need, kes kirjutasid alla USA esimesele põhiseaduslikule dokumendile, Konföderatsiooniartiklitele. Rahva Isa Ameerika Ühendriikide põhiseaduse ajalugu Ameerika Ühendriikide ajalugu (1776–1789) Riikide asutajate loend Ameerika revolutsioonisõja sõjaväejuhtide loend Inglaste õigused Vabaduse Pojad 1776 Commission "American Revolution: Key to Declaration of Independence". Vaadatud 6. aprill 2017. Bernstein, R. B. (2011). The Founding Fathers Reconsidered. Oxford University Press. Lk 3–5. DOI:10.1093/acprof:osobl/9780199832576.001.0001. ISBN 978-0-19-983257-6. Richard B. Morris, Seven Who Shaped Our Destiny: The Founding Fathers as Revolutionaries (New York: Harper & Row, 1973). Kettler, Sarah. "The Founding Fathers: Who Were They Really?". Biography. Vaadatud 5. aprill 2017. "About America, The Constitution of the United States" (PDF). World Book. Vaadatud 17. september 2017. PBS NewsHour (4. juuli 2015). "Forgotten Founding Father". "Did any of our "Founding Fathers" NOT sign the Declaration of Independence?". Harvard University. Vaadatud 11. jaanuar 2020. National Archives (3. november 2015). "Meet the Framers of the Constitution". US Constitution Online. "The Framers". Carl G. Karsch. "The First Continental Congress: A Dangerous Journey Begins". Carpenter's Hall. Originaali arhiivikoopia seisuga 18. jaanuar 2012. Vaadatud 10. aprill 2017. Stanfield, Jack. America's Founding Fathers: Who Are They? Thumbnail Sketches of 164 Patriots (Universal-Publishers, 2001).